Public procurement notice: Contract Notice
Published: 2017-06-08
Buyer: Frederiksberg Kommune
Country: DK
Region: Hovedstaden
Contract type: Services
Procedure: Restricted procedure
CPV classification: 71220000 | 71500000 | 71520000: Construction supervision services | 71530000: Construction consultancy services | 71540000: Construction management services
Submission deadline: 2017-07-07
Award criteria: The most economic tender

Technical requirements: Begrænset udbud af kontrakt om totalrådgivning ved opførelse af ny klubbygning på hjørnet af J.M. Thieles Vej og Fuglevangsvej (prækvalifikation).
Frederiksberg Kommune udbyder hermed kontrakt om totalrådgivning ved Frederiksberg Kommunes opførelse af klubbygning på hjørnet af J. M. Thieles Vej og Fuglevangsvej, 2000 Frederiksberg, matr. nr. 13c, Frederiksberg.
Rådgivningen skal udføres i perioden fra straks efter udbuddets afslutning/kontraktunderskrift (forventet 25.8.2017) og frem til byggeriets færdiggørelse og ibrugtagning (forventet medio september 2019). Endvidere skal rådgiver deltage i 1-års gennemgang.
Udbuddet gennemføres som et begrænset EU-udbud, og Frederiksberg Kommune vil udvælge de rådgivningsvirksomheder, der har den største og mest relevante erfaring med projekter som det forestående, til at afgive tilbud. Se hertil nærmere udbudsbekendtgørelsens afsnit III.1.3), II.2.9) samt udbudsmaterialets prækvalifikations- og udbudsbetingelser.
Kontrakten omfatter al nødvendig teknisk rådgivning og bistand for projekteringen indeholdende projektforslag, forprojekt/myndighedsprojekt, hovedprojekt/udbudsprojekt og selve det samlede anlægsprojekts realisering, herunder gennemførelse af licitation og varetagelse af projektopfølgning, byggeledelse, fagtilsyn og aflevering/ibrugtagning.
Rådgiver skal medvirke til gennemførelse af projektet, også i tilfælde af forsinkelse af tidsplanen. Rådgiver skal endvidere deltage i 1-års gennemgang, selv om tidspunktet herfor ligger efter ovennævnte sluttidspunkt.
På baggrund af oplysningerne i ESPD'erne fra ansøgerne vil Frederiksberg Kommune udvælge (prækvalificere) de 5 ansøgere, der vurderes bedst egnede til at varetage den udbudte kontrakt, til at afgive tilbud på denne.
Alene ansøgere, der ikke er omfattet af grundlag for udelukkelse og som opfylder de i udbuddet fastsatte minimumskrav til egnethed, jf. afsnit 4.2 og 4.3 ovenfor, indgår i udvælgelsen.
Er antallet af sådanne egnede ansøgere, der ikke er omfattet af grundlag for udelukkelse, højst 5, vil alle ansøgere blive prækvalificeret. Kommunen forbeholder sig dog muligheden for at annullere udbudsproceduren, såfremt det skønnes, at antallet af prækvalificerede er for lavt til at sikre tilstrækkelig konkurrence om kontrakten.
Er antallet af egnede ansøgere, der ikke er omfattet af grundlag for udelukkelse, større end 5, vil kommunen prækvalificere de 5, der vurderes bedst egnede på baggrund af nedenstående kriterium:
Der foretages en vurdering af de af ansøger oplyste erfaringer fra tilsvarende eller lignende rådgivningskontrakter. I jo højere grad referencen svarer til den udbudte kontrakt i relation til rådgivningens genstand og de af ansøger udførte ydelser, samt jo mere omfattende samarbejdet har været, desto mere positivt vil kommunen bedømme referencen.
Det præciseres i forbindelse hermed, at det ikke vil tælle ned i bedømmelsen af en reference, hvis den omfatter flere ydelser end den udbudte kontrakt eller på anden måde er mere omfangsrig end den udbudte kontrakt.
Måtte to eller flere ansøgere efter en gennemgang af deres respektive referencer ud fra ovenstående blive vurderet til at ligge på samme niveau, vil disse ansøgere blive rangordnet efter, hvem der samlet set over de senest 3 afsluttede regnskabsår har den største omsætning inden for rådgivning ved bygge- og anlægsarbejder.
I bedømmelsen vil for hver ansøger alene indgå de referencer, der fremgår af ESPD og højst 5. Har en ansøger i ESPD angivet flere end 5 referencer, vil alene de første 5 af ansøgers referencer indgå i bedømmelsen.
Rådgiver kan blive bedt om at foretage diverse opgaver med tilknytning til kontrakten som ekstraarbejde.